CELEX: C2004/228/90
Language: hu
Date: 2004-09-11 00:00:00
Title: Az Elsőfokú Bíróság végzése 2004. június 7-én a T-333/02. sz. Gestoras Pro-Amnistía és társai kontra Európai Unió Tanácsa ügyben (Kártérítési kereset – Bel- és igazságügy – A Tanács közös álláspontja – Terror cselekményekben részt vevő személyekre, csoportokra és szervezetekre vonatkozó intézkedések – Hatáskör nyilvánvaló hiánya – Nyilvánvalóan alaptalan kereset)

11.9.2004   
            
            
               HU
            
            
               Az Európai Unió Hivatalos Lapja
            
            
               C 228/40
            
         
      AZ ELSŐFOKÚ BÍRÓSÁG VÉGZÉSE
   
   2004. június 7-én
   a T-333/02. sz. Gestoras Pro-Amnistía és társai kontra Európai Unió Tanácsa ügyben (1)
   
   (Kártérítési kereset - Bel- és igazságügy - A Tanács közös álláspontja - Terror cselekményekben részt vevő személyekre, csoportokra és szervezetekre vonatkozó intézkedések - Hatáskör nyilvánvaló hiánya - Nyilvánvalóan alaptalan kereset)
   (2004/C 228/90)
   Az eljárás nyelve: francia
   A T-333/02. sz. Gestoras Pro-Amnistía, Juan Mari Olano Olano, lakóhelye Gradignan (Franciaország), Julen Zelarain Errasti, lakóhelye Madrid (Spanyolország) képviseli D. Rouget, ügyvéd, kontra Európai Közösségek Tanácsa (meghatalmazott: M. Vitsentzatos és M. Bauer), támogatja a Spanyol Királyság, képviseli meghatalmazottja, kézbesítési cím: Luxembourg, és Nagy-Britannia és Észak-Írország Egyesült Királysága (meghatalmazott: kezdetben P. Ormond, később C. Jackson, kézbesítési cím: Luxembourg) egy kártérítési kereset tárgyában, amely a felperesek által állítólag azért elszenvedett kár megtérítésére irányul, mert a Gestoras Pro-Amnistía felkerült azon személyek, csoportok és szervezetek listájára, amelyekre a terrorizmus leküzdésére vonatkozó különös intézkedések alkalmazásáról szóló, 2001. december 27-i 2001/931/KKBP tanácsi közös álláspont (HL L 344., 93. o.), a 2001/031 közös álláspont naprakésszé tételéről szóló, 2002. május 2-i, 2002/340/KKBP tanácsi közös álláspont (HL L 116., 75. o.) és a 2001/931 közös álláspont naprakésszé tételéről illetve a 2002/340 közös álláspont hatályon kívül helyezéséről szóló, 2002. június 17-i 2002/462/KKBP tanácsi közös álláspont (HL L 160., 32. o.), az Elsőfokú Bíróság (második tanács), tagjai: J. Pirrung, elnök, és A. W. H. Meij és N. J. Forwood, bírák; hivatalvezető: H. Jung, 2004. június 7-én meghozta végzését, amelynek rendelkező része a következő:
   
               1)
            
            
               A keresetet elutasítja.
            
         
               2)
            
            
               A felek maguk viselik költségeiket.
            
         
      (1)  HL C 19., 2003.1.25.